62021CJ0299_INF
Απόφαση του Δικαστηρίου (δέκατο τμήμα) της 2ας Ιουνίου 2022 –EM κατά Κοινοβουλίου
(Υπόθεση C‑299/21 P) (
1
)
«Αίτηση αναιρέσεως – Υπαλληλική υπόθεση – Ευρωπαϊκό Κοινοβούλιο – Έκτακτος υπάλληλος ο οποίος υπηρετεί σε πολιτική ομάδα – Κανονισμός Υπηρεσιακής Καταστάσεως των υπαλλήλων της Ευρωπαϊκής Ένωσης – Άρθρο 7 – Μετάθεση – Άρθρο 12 και άρθρο 12α, παράγραφος 3 – Έννοια της “ηθικής παρενόχλησης” – Μη ανάθεση καθηκόντων – Καθεστώς που εφαρμόζεται επί του λοιπού προσωπικού της Ευρωπαϊκής Ένωσης – Αίτηση αρωγής – Ζημία – Αποζημίωση»
1.
Υπάλληλοι – Ηθική παρενόχληση – Έννοια – Συμπεριφορά που έχει ως αντικείμενο ή αποτέλεσμα την απαξίωση του ενδιαφερομένου ή την επιδείνωση των συνθηκών εργασίας του – Απαίτηση υπάρξεως επαναλαμβανόμενης συμπεριφοράς – Απαίτηση υπάρξεως συμπεριφοράς εκ προθέσεως – Περιεχόμενο
(Κανονισμός Υπηρεσιακής Καταστάσεως των υπαλλήλων, άρθρο 12α § 3)
(βλ. σκέψη 102)
2.
Υπάλληλοι – Εξωσυμβατική ευθύνη των θεσμικών οργάνων – Υπηρεσιακό πταίσμα – Έννοια – Συμπεριφορά στερούμενη χαρακτήρα αποφάσεως – Εμπίπτει
(Άρθρο 270 ΣΛΕΕ· Κανονισμός Υπηρεσιακής Καταστάσεως των υπαλλήλων, άρθρο 91 § 1)
(βλ. σκέψη 121)
3.
Υπάλληλοι – Εξωσυμβατική ευθύνη των θεσμικών οργάνων – Προϋποθέσεις – Έλλειψη νομιμότητας – Ζημία – Αιτιώδης συνάφεια – Σωρευτικές προϋποθέσεις
(Άρθρο 340, εδ. 2, ΣΛΕΕ)
(βλ. σκέψη 122)
4.
Υπάλληλοι – Αναδιοργάνωση των υπηρεσιών – Υπηρεσιακή τοποθέτηση των υπαλλήλων – Τοποθέτηση σε νέα θέση – Τήρηση της ισοτιμίας των θέσεων – Περιεχόμενο – Μη ανάθεση καθηκόντων – Δεν επιτρέπεται – Υποχρέωση της διοίκησης να επανορθώσει την κατάσταση – Περιεχόμενο – Εν εξελίξει έρευνα σχετικά με την προβαλλόμενη ηθική παρενόχληση του ενδιαφερομένου – Δεν ασκεί επιρροή
(Κανονισμός Υπηρεσιακής Καταστάσεως των υπαλλήλων, άρθρα 7 και 24· Καθεστώς που εφαρμόζεται επί του λοιπού προσωπικού, άρθρο 10 § 1)
(βλ. σκέψεις 126-129, 131, 132)
5.
Αναίρεση – Αίτηση αναιρέσεως που κρίνεται βάσιμη – Επίλυση της διαφοράς επί της ουσίας από το αναιρετικό δικαστήριο – Προϋπόθεση – Διαφορά ώριμη προς εκδίκαση – Έννοια
(Οργανισμός του Δικαστηρίου, άρθρο 61, εδ. 1)
(βλ. σκέψη 140)
Διατακτικό
Το Δικαστήριο αποφασίζει:
1)
Ακυρώνει την απόφαση του Γενικού Δικαστηρίου της Ευρωπαϊκής Ένωσης της 3ης Μαρτίου 2021, EM κατά Κοινοβουλίου (T‑599/19, μη δημοσιευθείσα, EU:T:2021:111), κατά το μέρος που το Γενικό Δικαστήριο απέρριψε το υποβληθέν με την προσφυγή αίτημα αποζημίωσης, καθόσον αφορούσε την αποκατάσταση της ζημίας που υπέστη ο αναιρεσείων λόγω του ότι κατά το χρονικό διάστημα από τις 8 Δεκεμβρίου 2016 έως την 1η Ιουνίου 2018, ημερομηνία κατά την οποία συνταξιοδοτήθηκε, δεν του ανατέθηκαν καθήκοντα προς εκτέλεση.
2)
Απορρίπτει την αίτηση αναιρέσεως κατά τα λοιπά.
3)
Καταδικάζει το Ευρωπαϊκό Κοινοβούλιο στην καταβολή αποζημίωσης ύψους 7500 ευρώ στον EM.
4)
Το Ευρωπαϊκό Κοινοβούλιο φέρει, πέραν των δικαστικών εξόδων του στο πλαίσιο της πρωτοβάθμιας διαδικασίας στην υπόθεση T‑599/19 και της αναιρετικής διαδικασίας, το ήμισυ των δικαστικών εξόδων στα οποία υποβλήθηκε ο EM στο πλαίσιο των εν λόγω διαδικασιών.
(
1
)	ΕΕ C 431 της 25.10.2021.